Oʻzbekistonda epigrafik yodgorliklar. Oʻzbekiston bugungi kunda epigrafika yodgorliklari miqdori va noyobligi jihatidan Markaziy Osiyoda yetakchi mamlakat ekani aniq, ularning aksar kismi oldin oʻrganilmagan. Ijodiy guruh koʻp yillar davomida ushbu noyob yodgorliklar yozuvlarini sinchiklab oʻrgandi va tadqiqotlarining ilk natijalarini „Oʻzbekiston obidalaridagi bitiklar“ nomli koʻp jildlik nashrga jamladi. Mazkur keng koʻlamli tadqiqot loyihasining ilmiy-madaniy ahamiyati va qiymatini jahonning yetakchi olimlari bergan ijobiy taqrizlari va yuksak baholarida ham kurish mumkin. Xalqaro kitob koʻrgazmalarida albomlarning namuna tarzida nashr qilingan nusxalariga katta qiziqish bildirildi. Mana yuz yildirki, koʻplab mutaxassislar ushbu bitiklarni tadqiq qilishga urinib kelmoqdalar. Mahoratli ustalar tomonidan bitilgan asriy "monogramma" va boshqa matnlarning toʻgri talqini borasida yuzaga kelgan ilmiy munozaralar bugun xam davom etmoqda. Ammo qadimiy uzbek zaminida joylashgan tarixiy obidalardagi bitiklarni oʻrganish shu paytgacha toʻlaligicha amalga oshirilmagan, shu bilan birga chop xam etilmagan.ishlarni amalga oshirish, shuningdek, ana shu yodgorliklarning mamlakat, mintaqa tarixida tutgan munosib oʻrnini qaytarish imkoniyati yaratib berildi. Taqdim etilayotgan turkum yirik loyihaning birinchi bosqichi yakunlarini oʻzida mujassam etgan boʻlib, bu borada ishlar yana davom ettiriladi va keyingi jildlar butun Oʻzbekiston obidalaridagi oʻrganilmagan "kitoba bitiklarni" qamrab oladi. Shu boisdan ham ushbu nashr O'zbekiston Respublikasi davlat mustaqilligining 25 yilligiga bagʻishlanadi. Ushbu nashrga Toshkent shahri meʼmoriy obidalaridagi yozma bitiklarning bir qancha noyob namunalari kiritildi. Bitiklarning xatga qismi ilk bora tadqiq qilinib, nashr etilmoqda. Bu kitob mutaxassislar va keng kitobxonlar ommasiga, turli davrlarda mamlakatimiz poytaxti Toshkent shaxri tarixi bilan qiziquvchi kishilarga yetarlicha foydali manba boʻlib qoladi.